**Приети сигнали по „Зеления телефон”, „дежурния телефон“ и електронна поща в РИОСВ - Враца за**

**НОЕМВРИ 2016 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 01.11.2016г. | Сигнал получен от тел. 112 | Сигнал постъпил от тел. 112 за депониране на строителни отпадъци на брега на река Ботуня в с. Краводер, общ. Криводол | РИОСВ-Враца | Извършена е незабавна проверка от експерти на РИОСВ-Враца, на посоченото в сигнала място.При направения обход по брега на р. Ботуня, в имот № 272, кв. 28, по плана на с. Краводер, общ. Криводол, е констатирано наличие на депонирани и подравнени строителни материали. Посоченият имот е закупен от частно лице от Община Криводол, с цел изграждане на търговски обекти и наличните строителни отпадъци ще бъдат използвани за подравняване на терена.В момента на проверката не е констатирано наличие на смесени битови отпадъци, предпоставка за евентуално замърсяване. |
| 2. | 08.11.2016г. | Сигнал постъпил по електронна поща в РИОСВ – Враца  | Сигнал постъпил по електронна поща в РИОСВ – Враца за замърсяване с машинно масло по улица „Иглика” в с.Костелево, община Враца. | РИОСВ-Враца;РЗИ-Враца;Община Враца | Незабавно е извършен оглед на място, в който са участвали експерти от РИОСВ, община Враца, РЗИ и кметът на селото. Установено е, че  в участък с приблизителна дължина 20 м на ул.”Иглика” върху бетоновата улична настилка е разлято машинно масло. Дадено е предписание за незабавно почистване на замърсения терен.При проверката РЗИ - Враца е взела водни проби за микробиологичен и физикохимичен анализ. На място е извършена проверка за наличие на остатъчен хлор.Извършена е последваща проверка по даденото предписание, при която е констатирано, че същото е изпълнено в срок. |
| 3. | 12.11.2016г. | Сигнал на „дежурен телефон“ на РИОСВ-Враца получен от тел. 112 | Сигнал постъпили от тел. 112 относно нерегламентирано изхвърляне на отпадъци в землището на с. Ракево. |  РИОСВ-Враца. | Извършена е проверка на място и обход на село Ракево, при които е констатирано замърсяване с отпадъци на три места в района на селото. На кмета на с. Ракево е дадено предписание с поставен срок за тяхното почистване.От страна на РИОСВ-Враца ще бъде извършен последващ контрол относно изпълнение на предписанието. |
| 4. | 12.11.2016г. | Сигнал на „дежурен телефон“ на РИОСВ-Враца получен от тел. 112 | Сигнал постъпили от тел. 112 относно наличие на миризми и задимяване в района на ул. „Илинден“, гр. Враца |  РИОСВ-Враца | Сигналоподателят уведомява, че на ул. „Илинден“ мирише на изгоряла пластмаса и има задимяване, което идва от „Холсим (България)“ АД. При извършената незабавна проверка в горепосочения район органолептично не е констатирана миризма. Носи се естествена мъгла която създава илюзия за задимяване. Извършена е проверка на циментовия завод в с. Бели Извор. На територията на завода не се усеща миризма и няма задимяване. Пещта за производство на циментов клинкер работи в нормален технологичен режим. Апаратурата за извършване на собствени непрекъснати измервания (СНИ) работи и не показва превишения на измерените показатели, спрямо нормите заложени в Комплексното разрешително, издадено на дружеството. Не са констатирани нарушения при извършената проверка на „Холсим (България)“ АД, с. Бели Извор. |
| 5. | 18.11.2016г. | Сигнал постъпил на „зелен телефон“ в РИОСВ-Враца | Сигнал постъпил на „зелен телефон“ в РИОСВ-Враца относно замърсяване с отпадъци в района на „Нова Варова Компания“ ЕООД, гара Черепиш и побеляване на дърветата в близост до предприятието. |  РИОСВ-Враца | След получаване на сигнала от експерти на РИОСВ-Враца е извършена проверка при която е констатирано, че по склона под работната площадка на хидратния цех и пътя Мездра-Зверино има замърсявания с отпадъци от опаковки. От дейността на технологичните съоръжения към хидратния цех не е констатирано визуално замърсяване на атмосферния въздух с прахови емисии.На дружеството е дадено предписание с поставен срок за почистване на замърсения терен. |
| 6. | 24.11.2016г. | Сигнал на „зеления телефон“ в РИОСВ – Враца от тел. 112 | Сигнал постъпил на „зеления телефон“ в РИОСВ- Враца за изсипване с автоцистерна на течност с неприятна миризма до пътя между селата Чирен и Лиляче.  |  РИОСВ-Враца | Извършена е незабавна проверка на място. По време на огледа е констатирано, че в резултат на ремонтни дейности на сондажите на  ПГХ – Чирен се извършва пречистване на технологична вода, обработена с повърхностно активни вещества и пенообразуватели. Резервоарът, в който се съхранява технологичната вода, е бил запълнен. Водата е изсипана с цистерна в района на местността „Прежбата“ между селата Чирен и Лиляче. Фирмата нарушител е „ГЕОПС Балкан Дривинг Сервиз“ ЕООД, гр. Пловдив, която по договор с „Булгартрансгаз“ ЕАД извършва  ремонт на сондажите . От страна на РИОСВ-Враца на управителя на дружеството „ГЕОПС Балкан Дривинг Сервиз“ ЕООД е изпратена покана за връчване на АУАН.  |
| 7. | 25.11.2016г. | Сигнал постъпил на „зеления телефон“ в РИОСВ – Враца от тел. 112 | Сигнал получен от тел. 112 относно замърсяване на река Лева с торов отпад от животновъдни обекти в землището на кв. Бистрец, гр. Враца. | РИОСВ-Враца;ОДБХ-Враца | Извършена е проверка съвместно с представител на ОДБХ-Враца, при която е констатирано:В района от квартал Бистрец, който е цитиран в сигнала дейност извършват трима земеделски стопани, които имат регистрация в ОДБХ-Враца. Два от животновъдните обекти нямат пряка връзка с река Лева и река Бистрешка. При проверката не е констатирано наличие на торов отпад в коритата на реките. Третият животновъден обект (кравеферма), собственост на СЗ Младен Иванов е разположен на брега на река Бистрешка. Констатирано е наличие на тръба монтирана от сградите (краварници) към река Бистрешка, за което е издадено предписание да бъде премахната.Относно изпълнение на предписанието ще бъде осъществен последващ контрол. |